CELEX: 62016CA0006
Language: sk
Date: 2017-11-06 00:00:00
Title: Vec C-6/16: Rozsudok Súdneho dvora (šiesta komora) zo 7. septembra 2017 (návrh na začatie prejudiciálneho konania, ktorý podala Conseil d’État – Francúzsko) – Eqiom SAS, predtým Holcim France SAS, Enka SA/Ministre des Finances et des Comptes publics (Návrh na začatie prejudiciálneho konania — Priame dane — Sloboda usadiť sa — Voľný pohyb kapitálu — Zrážková daň — Smernica 90/435/EHS — Článok 1 ods. 2 — Článok 5 ods. 1 — Oslobodenie — Dividendy vyplácané dcérskou spoločnosťou rezidentom materskej spoločnosti nerezidentovi, ktorá je priamo alebo nepriamo vo vlastníctve rezidentov tretích štátov — Domnienka — Daňové podvody a úniky a zneužívanie daňového režimu)

6.11.2017   
            
            
               SK
            
            
               Úradný vestník Európskej únie
            
            
               C 374/5
            
         Rozsudok Súdneho dvora (šiesta komora) zo 7. septembra 2017 (návrh na začatie prejudiciálneho konania, ktorý podala Conseil d’État – Francúzsko) – Eqiom SAS, predtým Holcim France SAS, Enka SA/Ministre des Finances et des Comptes publics
   (Vec C-6/16) (1)
   
   ((Návrh na začatie prejudiciálneho konania - Priame dane - Sloboda usadiť sa - Voľný pohyb kapitálu - Zrážková daň - Smernica 90/435/EHS - Článok 1 ods. 2 - Článok 5 ods. 1 - Oslobodenie - Dividendy vyplácané dcérskou spoločnosťou rezidentom materskej spoločnosti nerezidentovi, ktorá je priamo alebo nepriamo vo vlastníctve rezidentov tretích štátov - Domnienka - Daňové podvody a úniky a zneužívanie daňového režimu))
   (2017/C 374/06)
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Conseil d’État
   
      Účastníci konania pred vnútroštátnym súdom
   
   
      Žalobkyne: Eqiom SAS, predtým Holcim France SAS, Enka SA
   
      Žalovaný: Ministre des Finances et des Comptes publics
   
      Výrok rozsudku
   
   Článok 1 ods. 2 smernice Rady 90/435/EHS z 23. júla 1990 o spoločnom systéme zdaňovania uplatňovanom v prípade materských spoločností a dcérskych spoločností v rozličných členských štátoch, zmenenej smernicou Rady 2003/123/ES z 22. decembra 2003, na jednej strane a článok 49 ZFEÚ na druhej strane sa majú vykladať v tom zmysle, že bránia vnútroštátnej daňovej právnej úprave, o akú ide vo veci samej, ktorá podmieňuje získanie daňovej výhody stanovenej v článku 5 ods. 1 tejto smernice, t. j. oslobodenie ziskov prerozdeľovaných dcérskou spoločnosťou rezidentom materskej spoločnosti nerezidentovi od zrážkovej dane, keď je táto materská spoločnosť priamo alebo nepriamo kontrolovaná daňovým rezidentom alebo daňovými rezidentmi tretích štátov, tým, aby táto spoločnosť preukázala, že hlavným cieľom alebo jedným z hlavných cieľov tohto reťazca podielov v spoločnostiach nie je získať výhodu z tohto oslobodenia.
   
      (1)  Ú. v. EÚ C 106, 21.3.2016.